মহানবী (সা) থুমামাহর কথা শুনে কিছুই বললেন না। তিনি তাকে আরো দু’দিন অবকাশ দিলেন। তবে এই দুই দিন তার জন্য নিজেই খাবার, পানীয় এবং দুধ পাঠিয়ে দিলেন। মহানবী (সা) দু’দিন পর আবার থুমামাহর কাছে গেলেন। তাকে জিজ্ঞেস করলেন, তুমি তোমার নিজের ব্যাপারে কী বলতে চাও? থুমামাহ আজও আগের মতো একই জবাব দিল। মহানবী (সা) আজও চলে গেলেন। পরদিন আবার তার কাছে এলেন। তিনি সেদিনও বললেন, তুমি তোমার নিজের ব্যাপারে কী বলতে চাও? থুমামাহর জবাবের কোনো পরিবর্তন হলো না। সে একই কথা বারবার বলে গেল। এবার মহানবী (সা) তাঁর এক সাহাবিকে ডেকে পাঠালেন। তারপর থুমামাহকে ছেড়ে দিতে সাহাবিকে নির্দেশ দিলেন।